Minska Grupo

La Minska Grupo estis fondita en 1992 de la Konferenco por Sekureco kaj Kunlaboro en Eŭropo (KSKE, nune Organizo por Sekureco kaj Kunlaboro en Eŭropo (OSKE)) kun la celo serĉi pacan negocatan rezolucion inter Armenio kaj Azerbajĝano pro la milito en Montara Karabaĥo. 

La Grupo estis kunprezidata de Usono, Francio kaj Rusio. Ĝiaj kunprezidantoj estis la ambasadoroj Matthew Bryza (Usono), Bernard Fassier (Francio), kaj Juri Merzljakov (Rusio). Al la grupo ankaŭ apartenis Germanio, Belorusio, Finnlando, Italio, Nederlando, Portugalio, Svedio, Turkio, kaj Azerbajĝano kaj Armenio. 

La Minska Grupo de OSKE estis formale fermita la 1an de septembro 2025 per unuanima decido de la Ministra Konsilio de OSKE, post komuna apelacio por ĝia dissolvo fare de Armenio kaj Azerbajĝano. 

 Vidu ankaŭ 
Milito en Montara Karabaĥo
Organizo por Sekureco kaj Kunlaboro en Eŭropo

Kategorio:Internaciaj organizaĵoj
Kategorio:Organizaĵoj fonditaj en 1992
Kategorio:Organizaĵoj malfonditaj en 2025
Kategorio:Historio de Montara Karabaĥo